‘रोड नभए हिँडौंला, पानी लिन आधा घण्टा टाढा जानुपर्छ । समस्या त धेरै छन्’ बुंगलकै बोगटी गाउँकी भागादेवी नाथले भनिन्, ‘अरू कुरामा भएको दु:ख सहन तयार छौं । रक्सीका कारणले घरभित्र आनन्दले बस्न खान पाइएको छैन । सबैभन्दा पहिला रक्सी बन्द गर्दिनुपर्‍यो ।’ आफूले मजदुरी गरेर कमाएको पैसा खोसेर श्रीमान्ले रक्सी खाइदिने गरेको पीडा पोख्दै उनले भनिन्, ‘नगद त नगदै थियो, खाना पकाउने भाँडाकुँडा समेत बेचेर रक्सी खान थाले । बाख्रा, कुखुरा कति थिए । सबै रक्सी खाएरै सकाए ।’
